ไฟแนนซ์ทูเดย์
...ปิดรับสมัครตำแหน่งผู้อำนวยการธนาคารออมสินไปแล้ว เมื่อวันที่ 3 ต.ค.ที่ผ่านมา มีผู้สนใจส่งใบสมัครทั้งสิ้น 8 ราย 4 รายแรกเป็นบิ๊กเนม มีที่มาที่ไปและมีกองหนุนอย่างชัดเจน ส่วนอีก 4 คน เป็นขาประจำเปิดรับสมัครตำแหน่ง ผอ.ออมสิน เมื่อไหร่ ก็จะมีชื่อส่งใบสมัครทุกครั้ง
6 ต.ค. 2557

...ปิดรับสมัครตำแหน่งผู้อำนวยการธนาคารออมสินไปแล้ว เมื่อวันที่ 3 ต.ค.ที่ผ่านมา มีผู้สนใจส่งใบสมัครทั้งสิ้น 8 ราย 4 รายแรกเป็นบิ๊กเนม มีที่มาที่ไปและมีกองหนุนอย่างชัดเจน ส่วนอีก 4 คน เป็นขาประจำเปิดรับสมัครตำแหน่ง ผอ.ออมสิน เมื่อไหร่ ก็จะมีชื่อส่งใบสมัครทุกครั้ง
...ผู้สมัครบิ๊กเนมไล่เรียงชื่อชั้นอาจทำให้กรรมการสรรหาหนักใจบ้าง เป็น 2 คนใน และ 2 คนนอก ว่ากันที่ 2 คนนอกก่อน ชาติชายพยุหนาวีชัย รองกรรมการผู้จัดการ ธนาคารกสิกรไทย ชื่อนี้ไม่ขี้เหร่ ก่อนมามีคนปล่อยข่าวว่อนว่านอนมาเพราะใช้กสิกร คอนเนกชั่น แต่เหนือกว่าข่าวลือ พี่บู๊ ชาติชาย โตมาจากสายการตลาดรายย่อย ซึ่งถือเป็นสายแข็ง และฝีมือก็เลื่องลือในวงการ นับเป็นตัวเก็งอันดับ 1 
อีกคน ปริญญา พัฒนภักดี รองกรรมการผู้จัดการ ธนาคารกรุงไทย คนนี้เป็นเพื่อนสนิทกับ เลอศักดิ์จุลเทศ อดีต ผอ.ออมสิน สมัยทำงานด้วยกันที่ธนาคารนครหลวงไทย และแน่เหมือนแช่แป้งว่า สายนี้แนบแน่นกับฝั่ง ดร.สมคิด จาตุศรีพิทักษ์ ที่ปรึกษา คสช. 
...ส่วนคนใน พิศิษฐ์เสรีวิวัฒนา รอง ผอ.ออมสิน แม้จะไม่ใช่ลูกหม้อ แต่ประสบการณ์ทำงานกับแบงก์ไทยแบงก์เทศเพียบ โดดเด่นเป็นมือบริหารเงิน บริหารต้นทุนเก่ง และดูแลงานสาขาได้ดี ไม่มีเรื่องเสียๆ หายๆ เรื่องการรับผลประโยชน์ 
พิศิษฐ์ เป็นลูกแม่โดมรุ่น 22 แถมเป็นเพื่อนร่วมรุ่นของชาติชาย แต่พิศิษฐ์เรียนเศรษฐศาสตร์ ชาติชายเรียนพาณิชยศาสตร์และการบัญชี 
สำหรับ ดร.ธัชพล กาญจนกูล รอง ผอ. และรักษาการ ผอ.ออมสิน ประวัติและความสามารถคงไม่ต้องกล่าวถึง เพราะสมัคร ผอ.ออมสิน มาหลายครั้งแล้ว 
ดร.ธัชพล เปิดโต๊ะแถลงผลประกอบการ 9 เดือน ของธนาคารออมสินในวันที่ปิดรับสมัคร ผอ.พอดี๊พอดี แต่กำไรที่โชว์ ควรยกผลงานให้ วรวิทย์ ชัยลิมปมนตรี อดีต ผอ.ออมสินด้วย เพราะช่วงครึ่งปีแรกวรวิทย์ยังบริหารงานอยู่ แต่มาเจอพิษการเมืองเรื่องข้าว ต้องแสดงสปิริตด้วยการลาออก จะให้แฟร์ต้องแชร์ผลงานกันไปตามช่วงเวลา 
ใครจะมาเป็น ผอ.ออมสิน ไม่แคล้ว 1 ใน 4 คนนี้แหละ
...ผลจากการปฏิรูปธนาคารรัฐ ซูเปอร์บอร์ดให้แบงก์ชาติตรวจสอบกำกับดูแลและจัดการผู้บริหารแบงก์รัฐ หากบริหารให้ธนาคารเสียหาย อาจจะต้องแก้ไขกฎหมายกันยกใหญ่ และแก้ไข พ.ร.บ.จัดตั้งธนาคารเฉพาะกิจทุกฉบับ เพื่อให้อำนาจแบงก์ชาติจัดการให้เด็ดขาด กันไม่ให้นักการเมืองมาแก้ไขกลับไปเป็นอย่างเก่าได้ง่ายๆ 
เรื่องนี้แม้จะเป็นเรื่องที่ดีต่อระบบ แต่จะสร้างแรงกดดันในอนาคตให้ผู้ว่าการแบงก์ชาติมากมายขนาดไหน เมื่อรัฐบาล คสช.พ้นตำแหน่งไปก็จะได้รู้กัน
...พรนิภา หาชัยภูมิ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) ปลื้มปริ่มกับผลจองซื้อหุ้นกู้ของ บตท.ที่นักลงทุนจองเกินมาถึง 1.7 เท่า จากวงเงินที่ออกไว้ 3,200 ล้านบาทอัตราดอกเบี้ย 4.25% อายุ 5 ปี ได้รับการตอบรับจากนักลงทุนโดยได้แสดงความจำนงในการซื้อเกินกว่าจำนวนที่เสนอขายประมาณ 1.7 เท่า ทั้งนี้บตท.จะนำเงินจากการขายหุ้นกู้นี้ไปลงทุนซื้อพอร์ตสินเชื่อที่อยู่อาศัยจากสามารถบันการเงิน